Estonian Manor Houses - Eestimaa mõisad, kirikud, linnused ja majad: October 2011
Kullamaa kirik tundub minule erilise auraga kohana.
Kirikaia loodeküljel asub piirkonna muinasaegne keskus -
Rohumäe maalinn, millest saab lugeda siit:
http://estonianmanorhouses.blogspot.com/2012/08/kullamaa-muinaslinnus-ehk-rohumagi.html
Linnamägi moodustab osa kunagisest rannavallist,
mis jätkus loode suunas liivikuna ning
mis kandis rahva suus nime Kullamaa kõrb.
13. sajandil hakkas piiskopi vasall Lode
Rohumäele linnust ehitama.
Kui linnus purustati, siis ehitati uus vasallilinnus Koluverre.
Viide Koluverele on siin:
http://estonianmanorhouses.blogspot.com/2012/08/koluvere-lossi-restaureeritakse.html
Seintel, ustel ja akendel on palju jutustada.
Kullamaa pastori Heinrich Gösekeni sulest
ilmus 1660. aastal eesti keele grammatika.
Kullamaa kirikus on üheksa vana hauaplaati.
Üks, mida kahjuks mul pildistada ei õnnestunud,
on väga salapärane. Selle all on puhkamas printsess Württembergist,
kes suri salapärastel asjaoludel Koluvere lossis
ja kes ilma kirikliku talituseta maeti hoone põranda alla.
Muinsuskaitse kirjutab kiriku kohta nii:
http://kirikud.muinas.ee/?page=2&subpage=248
Veel lugemist Kullamaa kohta:
http://avasta.laanemaa.ee/kullamaa.html
Kullamaa surnuaiast on ilmunud
artikkel ajalehes "Lääne Elu"
http://www.le.ee/vana/?a=uudised&b=3207
http://www.kullamaa.ee/?go=turism
Kiriku kõrval seisab ühel haual Eestis väga tuntud ratasrist.
Siia on maetud Sitakoti Mats.
http://et.wikipedia.org/wiki/Sitakoti_Mats
Kullamaa kirikuaeda on maetud helilooja ja
professor Rudolf Tobias.
Väljaspool kirikaia müüri on kivide
vahele kinnitatud metallist aasad.
Ilmselt seoti nende külge hobusted, kui maarahvas kirikusse läks.
Kui Läänemaal Kullamaale satute,
siis minge kindlasti kirikaeda käima.
Posted by Maria Kopso at 14:51 0 comments
Labels: church, kirik, Kullamaa, Kullamaa Jaani kirik, Kullamaa kirik, Läänemaa, Püha Johannese kirik, ratasrist, Sitakoti Mats, St. Johannes, Württembergi printsess Auguste Caroline Friderica Luisa